Frans Timmermans

Frans Timmermans (Maestricht, 6 meie 1961) is 'n Nederlandse voormaelige diplomaot en politicus vò de PvdA.

Timmermans was van 1998 toet 2007 en van 2010 toet 2012 lid van de Twidde Kaemer. Van december 2023 toet november 2025 was um vanover Kaemerlid.

Van 2007 toet 2010 was um staetssecretaoris vò Europeêse saemenwerkieng in 't kabinet-Balkenende IV en van 2012 toet 2014 minister van butenlandse zaeken in 't kabinet-Rutte II.

Van 2014 toet 2023 was um Eurocommissaoris en ok viceveuzitter van de Europeêse Commissie; vanof 2019 was um bezig mie de klimaotsveranderieng. Um z'n opvolger as Eurocommissaoris is Wopke Hoekstra.

Um was liestetrekker van de combinaotie GL-PvdA vò de verkieziengen in 2023 en 2025. Van november 2023 toet november 2025 was um fraoctieveuzitter en politiek leider van GL-PvdA.

Timmermans spreekt verscheie taelen, waeronger Italiaons en Russisch. Um is roôms-katteliek en vò de twidde keêr getrouwd.

 Lienks nae buten 
 Parlement.com

Categorie:Partijleider
Categorie:Minister (Nederland)
Categorie:Staetssecretaoris
Categorie:Twidde Kaemerlid
Categorie:Europeêse Unie-politicus (Nederland)
Categorie:Eurocommissaoris
Categorie:GL-politicus
Categorie:PvdA-politicus
Categorie:Nederlands diplomaot
Categorie:Nederlands roôms-katteliek